**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 01.09.2023, ora 08.00 – 02.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 02.09.2023, ora 07.00**

**RÂURI**

Debitele au fost în general în scădere, exceptând cursul mijlociu şi inferior al Mureșului şi cursurile inferioare ale râurilor: Someș, Crișuri şi Timiș, unde au fost în creștere prin propagare.

Pe râurile din bazinele hidrografice: Caraș, Nera, Cerna, Jiu, Vedea, Bârlad, Prut, pe cursurile mijlocii şi inferioare ale Argeșului şi Ialomiței, pe cursul inferior al Oltului şi pe râurile din Dobrogea, debitele au fost relativ staționare.

Debitele se situează la valori sub mediile multianuale lunare, cu coeficienți moduli cuprinși între 30-80 %, mai mari (peste normalele lunare) pe râurile din bazinele hidrografice: Vișeu, Iza, Someș, Moravița, Nera, Buzău, Putna, Milcov, Tecucel, Zeletin, pe cursul superior şi mijlociu al Mureșului, pe cursurile superioare ale râurilor: Crișul Repede, Barcău, pe cursurile inferioare ale Târnavelor şi Timișului, pe unii afluenți ai Oltului superior şi mijlociu şi ai Mureșului mijlociu şi inferior şi mai mici (sub 30% din normalele lunare) pe râurile din bazinele hidrografice: Bârlad, Tazlău, Jijia, pe unele râuri din bazinul superior al Argeșului, din bazinele inferioare ale Jiului şi Oltului și pe râurile din Dobrogea.

A fost în vigoare **AVERTIZAREA HIDROLOGICĂ Nr. 112 din 31.08.2023**, până la ora 12:00.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând cursurile inferioare ale Someșului, Mureșului şi Timișului, unde vor fi în creștere prin propagare.

Pe râurile din bazinele hidrografice: Caraș, Nera, Cerna, Jiu, Vedea, Bârlad, Prut, pe cursurile inferioare ale Oltului, Argeșului şi Ialomiței şi pe râurile din Dobrogea, debitele vor fi relativ staționare.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 01.09.2023 – 02.09.2023 a fost în creștere, având valoarea de 3400 m3/s, sub media multianuală a lunii septembrie (3800 m3/s).

În aval de Porțile de Fier debitele au fost în creștere pe sectorul Gruia – Bechet și în scădere pe sectorul Corabia – Tulcea.

Debitul la intrarea în țară (secțiunea Baziaș) va fi în creștere (3700 m3/s).

În aval de Porțile de Fier, debitele vor fi în creștere pe sectorul Gruia – Zimnicea şi în scădere pe sectorul Giurgiu – Tulcea.

**2.** **Situația meteorologică în intervalul 01.09.2023, ora 09.00 – 02.09.2023, ora 06.00**

**ÎN ŢARĂ**

Vremea a fost ușor mai caldă decât în mod obișnuit pentru începutul lunii septembrie în majoritatea zonelor țării, local călduroasă în regiunile sudice și sud-estice. Temperaturile maxime au fost cuprinse între 22 de grade la Ocna Șugatag, Joseni și întorsura Buzăului și 32 de grade la Giurgiu și București-Filaret. Cerul a fost mai mult senin, cu unele înnorări mai ales după-amiaza în nordul Munteniei și în zona montană unde pe aii restrânse au fost averse slabe. Vântul a suflat slab și moderat. La ora 6, temperatura aerului avea valori cuprinse între 5 grade la Miercurea Ciuc și 24 de grade la Constanța-dig. La începutul intervalului, pe spații mici, în Transilvania și Maramureș a fost ceață.

***Observație*** - de ieri dimineață, de la ora 06, a fost în vigoare o atenționare meteorologică cod galben pentru fenomene meteorologice emisă de către SRPV Sibiu.

**LA BUCUREŞTI**

Valorile termice au continuat să scadă ușor față de intervalul precedent, dar vremea s-a menținut călduroasă. Cerul a fost mai mult senin, iar vântul a suflat slab și moderat. Temperatura maximă a fost de 30 de grade la Afumați, 31 de grade la stația meteo Băneasa și 32 de grade la Filaret, iar la ora 06 se înregistrau 16 grade în Băneasa, 18 grade la Afumați și 19 grade la Filaret.

**3. Prognoza meteorologică în intervalul 02.09.2023, ora 09.00 – 03.09.2023, ora 09.00**

**ÎN ŢARĂ**

Vremea va fi în general frumoasă, dar și călduroasă îndeosebi în sudul și sud-estul țării. Cerul va fi variabil la senin, cu înnorări după-amiaza la munte, în special în Carpații Meridionali și Orientali, iar noaptea în extremitatea de nord, zone unde izolat vor fi ploi slabe de scurtă durată și descărcări electrice. Vântul va sufla slab și moderat, cu unele intensificări pe litoral. Temperaturile maxime se vor încadra între 25 și 32 de grade, iar cele minime între 8...9 grade în depresiunile Carpaților Orientali și 20...22 de grade pe litoral. La sfârșitul nopții, izolat se va forma ceață.

**LA BUCUREŞTI**

Vremea va fi călduroasă, cu o maximă termică în jurul valorii de 31 de grade. Cerul va fi variabil, iar vântul va sufla slab până la moderat. Temperatura minimă va fi de 14...17 grade.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Agenția pentru Protecția Mediului Dâmbovița*** informează despre închiderea, în data de 30.08.2023, a incidentului de mediu produs în 26.05.2023 prin scurgerea pe sol a unui volum de poluant estimat la cca 8 m.c. amestec de sondă, din care țiței reprezintă cca 0,1 tone pe drumul de acces către Sonda 1326 Croitori, localitate Vișina, județ Dâmbovița. Poluatorul este S.C. Dacian Petroleum S.A. Măsurile adoptate au constat în:

- limitarea scurgerii fluidului poluant;

- executare lucrări de remediere;

- evacuarea solului contaminat la un depozit certificat și înlocuirea acestuia cu sol curat.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**